Diari Oficial de la Generalitat Valenciana


Sumari del DOGV 2475, del 23-03-1995 (1995/834180)

DECRET 34/1995, de 7 de març, del Govern Valencià, pel qual accepta la cessió gratuïta de la propietat d'un immoble de 3.533 m2 situat en l'avinguda del Mar, de Gandia, destinat a la construcció d'un centre ocupacional i residència per a persones amb discapacitat psíquica, realitzada per l'Ajuntament de Gandia.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/03/07/34/dof/vci/html**

### Dades del document

Número de DOGV
:   2475

Data del DOGV
:   23-03-1995

Secció del DOGV
:   DISPOSICIONS GENERALS

Número del document
:   1995/834180


Data del document
:   07-03-1995

Organisme emissor
:   Conselleria d'Economia i Hisenda

Tipus de document
:   Decret

DECRET 34/1995, de 7 de març, del Govern Valencià, pel qual accepta la cessió gratuïta de la propietat d'un immoble de 3.533 m2 situat en l'avinguda del Mar, de Gandia, destinat a la construcció d'un centre ocupacional i residència per a persones amb discapacitat psíquica, realitzada per l'Ajuntament de Gandia.   
L'Ajuntament de Gandia, en la sessió plenària realitzada el dia 3 de novembre de 1994, acordà la cessió gratuïta a la Generalitat Valenciana de la propietat de l'immoble propietat de l'ajuntament situat en l'avinguda del Mar.  
La cessió es realitza amb el fi determinant de construir-hi un centre ocupacional i residència per a persones amb discapacitat psíquica.  
A petició del conseller de Treball i Afers Socials s'iniciaren els tràmits legals oportuns per a l'acceptació i la formalització de la cessió gratuïta dels terrenys realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 7 de març de 1995,  
DECRETE:  
Article primer  
Acceptar la cessió gratuïta de la propietat, realitzada per l'Ajuntament de Gandia, de l'immoble següent:  
Parcel·la de forma poligonal irregular que confronta: nord, en una línia de 54,247 metres, amb el carrer del General Franquet, avui avinguda de Blasco IbáÑez; sud, en una línia de 74,278 metres, amb el carrer del Guitarrista Salvador García; est, amb la resta de la finca matriu de la qual se segrega, en una línia poligonal que, partint de l'extrem de la línia nord de 54,247 metres, va perpendicular a aquesta en una línia de 48,134 metres, d'ací, en direcció sud i perpendicular a l'anterior, es dirigeix en una línia de 27,162 metres i d'ací, en perpendicular a l'anterior, en una línia de 3,75 metres, intercedeix amb el carrer del Guitarrista Salvador García, i a l'oest, amb l'avinguda del Mar. Ocupa una superfície de 3.533 m2.  
Aquesta finca haurà de segregar-se de la inscrita en el Registre de la Propietat de Gandia U, tom 1.612, llibre 840, foli 8, finca 61.717, inscripció 1.ª  
Article segon  
La cessió gratuïta efectuada per l'Ajuntament de Gandia es fa amb la condició de destinar l'immoble a la construcció d'un centre ocupacional i residència per a persones amb discapacitat psíquica.  
Article tercer  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 7 de març de 1995  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI